महाभारतम्-05-उद्योगपर्व-095
श्रीकृष्णेन धृतराष्ट्रंप्रति सन्ध्यर्थं स्वस्यागमनकथनम् ।। 1 ।।
सन्धिविग्रहपक्षयोः गुणदोषपर्वनपूर्वकं पाण्डवविज्ञापननिवेदनम् ।। 2 ।।
तथा हितमुपदिश्य अन्ते यथारुचि करणाभिधानम् ।। 3 ।।

5-95-3 आगतः अहमिति शेषः ।।
5-95-6 कृपा परस्य सुखार्थे यत्नः। अनुकम्पा परदुःखदर्शने त्रासः। कारुण्यं परदुःखप्रहाणार्थो यत्नः। आनृशंस्यं परदुःखाप्रदानम् ।। 
5-95-8 बाह्येषु द्यूतादिषु । आभ्यन्तरेषु जतुगृहादिषु ।।
5-95-11 कुरुष्वेव भवत्स्वेव नतु पाण्डवेषु ।।
5-95-14 एषामपि एषामेव ।।
5-95-15 शासनकाङ्क्षिणः पुत्रान् शासितुमिच्छतस्तव ।।
5-95-16 निष्फलं वैरम्। संविधत्स्व शमं कुरु ।।
5-95-23 पाण्डवैः सह संधास्यन्ते सन्धि करिष्यन्ति ।।
5-95-25 अखिलां निष्कण्टकाम् ।।
5-95-33 प्रकृतिं सत्त्वगुणम् ।।
5-95-42 स्थाता स्थास्यति ।।
5-95-50 आरुजति हिनस्ति। अनुकूलजान् कूलं कूलमनुमृत्य जातान् वृक्षादीन् ।।
5-95-58 परमोपधिः महच्छद्म ।।